**Competitivitate in Regiunea Centru**

**POCU/464/3/12/128121**

**Parteneriat**:

* Solicitant: CAMERA DE COMERT ŞI INDUSTRIE BRAŞOV
* Partener 1: CENTRUL NAŢIONAL DE ÎNVĂŢĂMÂNT TURISTIC S.A.
* Partener 2: FUNDAŢIA CONVERGENŢE EUROPENE

**Regiune de implementare**: Regiunea Centru (judeţele Alba, Braşov, Covasna, Harghita, Mureş, Sibiu)

**Valoare proiect**: 4.639.849,41 RON

**Buget CNIT** în cadrul proiectului: 1.412.521,86 RON

**Durata proiect: 18 luni**

**Perioada de implementare:** 25.10.2019 – 30.06.2021

**Finanțator**: Proiect cofinantat din FSE prin **Programul Operaţional Capital Uman 2014-2020**

**Grup ţintă:** Grupul ţintă al proiectului este format din 459 angajaţi care îsi desfăsoară activitatea la agenţi economici din Regiunea Centru (Alba, Braşov, Covasna, Harghita, Mureş, Sibiu) activi în sectoarele economice turism şi ecoturism, construcţii, procesarea alimentelor şi băuturilor, lemn şi mobilă, tehnologia informaţiei şi comunicării. Problema identificată (nevoia) la nivelul grupului ţintă este, pe de o parte nivelul scăzut al competenţelor profesionale, iar pe de altă parte nevoia, fie de îmbunătăţire a cunoştinţelor/competenţelor/aptitudinilor în ritm adecvat ritmului de dezvoltare a angajatorilor, fie nevoia de recunoaştere formală a cunoştinţelor/competenţelor/aptitudinilor angajaţilor în vederea consolidării propriei cariere şi a creşterii stimei de sine.

**Obiectivul general** al proiectului îl reprezintă îmbunătăţirea nivelului de competenţe profesionale pentru 459 de angajaţi din Regiunea de Dezvoltare Centru, în vederea sporirii capacităţii de inserţie profesională şi a adaptabilităţii acestora la dinamica sectoarelor economice cu potenţial competitiv identificate conform SNC şi în corelare cu domeniile de specializare inteligentă conform SNCDI.

**Obiectivele specifice ale proiectului**

1. Creşterea gradului de conştientizare a unui număr de 1000 angajatori din Regiunea de Dezvoltare Centru privind importanţa şi necesitatea participării angajaţilor la programe de formare continuă a adulţilor. Obiectivul specific va fi atins prin implementarea subactivităţii **A1.1 - Organizarea şi derularea de campanii de conştientizare destinate angajatorilor care îşi desfăşoară activitatea în sectoarele economice vizate de proiect**, ce corespunde activităţii 1.3.1 din GS-CS, în fiecare judeţ din Regiunea Centru, aria de implementare a proiectului. Participanţii vor fi informaţi cu privire la importanţa şi beneficiile participării angajaţilor la programele de formare profesională continuă, precum şi la programul de evaluare şi certificare a competenţelor profesionale dobândite pe alte căi decât cele formale. Pentru atingerea OS 1, vor fi selectate 459 persoane ce vor face parte din grupul ţintă al proiectului (angajaţi) şi care vor participa la activităţile proiectului.

2. Creşterea şi diversificarea competenţelor profesionale pentru un număr de 359 angajaţi din regiunea Centru în vederea sporirii capacităţii de inserţie profesională şi a adaptabilităţii acestora la dinamica sectoarelor economice cu potenţial competitiv identificate conform SNC şi în corelare cu domeniile de specializare inteligentă conform SNCDI (**A.2. - Organizarea şi derularea de programe de formare profesională continuă**). OS 2 va fi atins prin implementarea A.2. ce corespunde activităţii 1.3.2 din GS-CS. Acest obiectiv va fi atins prin organizarea de programe de formare profesională de tip calificare şi specializare în domenii precum: turism şi ecoturism, construcţii, procesarea alimentelor şi bauturilor, lemn şi mobilă, tehnologia informaţiei şi comunicării.

3. Creşterea numărului de angajaţi din regiunea Centru ale căror competenţe profesionale aferente cerinţelor locurilor de muncă din sectoarele economice cu potenţial competitiv identificate conform SNC şi din domeniile de specializare inteligentă conform SNCDI au fost recunoscute. OS 3 va fi atins prin implementarea **A.3. - Organizarea şi derularea programelor de evaluare şi certificare a competenţelor profesionale** ce corespunde activităţii 1.3.3 din GS-CS. Acest obiectiv va fi atins prin organizarea de programe de evaluare şi certificarea competenţelor profesionale obţinute pe alte căi decât cele formale, respectiv non-formale şi/sau informale pentru 100 de angajaţi activi în domeniul construcţii.

4. Îmbunătăţirea nivelului de cunoştinţe, competenţe si aptitudini profesionale ale angajaţilor prin sprijinirea unui număr de 36 de IMM-uri din regiunea Centru în vederea elaborării şi introducerii unor programe de învăţare la locul de muncă. Obiectivul specific va fi atins prin implementarea activităţii **A.4 - Sprijinirea întreprinderilor eligibile în vederea elaborării şi introducerii unor programe de învăţare la locul de muncă** ce corespunde activităţii 1.3.4 din GS-CS. Obiectivul specific va fi atins prin activităţi derulate pentru 36 de întreprinderi care îşi desfăşoară activitatea principală sau secundară într-unul din sectoarele economice cu potenţial competitiv identificate conform SNC sau din întreprinderi care intenţionează să-şi adapteze activitatea principală sau secundară la cel puţin unul din aceste sectoare economice şi în corelare cu cel puţin unul din domeniile de specializare inteligentă menţionate anterior.

În cadrul proiectului, Centrul Naţional de Învăţământ Turistic S.A organizează cursuri de formare profesională **GRATUITE**pentru următoarele calificări:

* **Bucătar** (două cursuri) - (720 ore – 240 ore teorie şi 480 ore practică) cu câte 25 cursanţi fiecare, un total de 50 cursanţi;
* **Cofetar-patiser** (un curs) - (720 ore – 240 ore teorie şi 480 ore practică) cu 25 de cursanţi;
* **Cameristă** (un curs) - (360 ore – 120 ore teorie şi 240 ore practică) cu 25 de cursanţi;

Cursanţii absolvenţi vor primi diplome certificate de către **Autoritatea Naţională pentru Calificări,** cu recunoaştere naţională şi internaţională.

**Condiţiile de eligibilitate ale cursanţilor sunt:**

* calitatea de angajat cu contract individual de muncă (cu normă întreagă sau cu timp parţial);
* angajatorul îşi desfăşoară activitatea principală sau secundară într-unul din sectoarele economice cu potenţial competitiv identificate conform SNC - în cazul proiectului: turism şi ecoturism, procesarea alimentelor şi băuturilor, construcţii, tehnologia informaţiilor şi telecomunicaţii, lemn şi mobilă.
* studii – învăţământul minim obligatoriu, în funcţie de anul absolvirii:
• 1948 – 1958 – 4 clase absolvite;
• 1958 – 1961 – 7 clase absolvite;
• 1961 – 1968 – 8 clase absolvite;
• 1968 – 1990 – 10 clase absolvite;
• 1990 – 2003 – 8 clase absolvite;
• 2003 – prezent – 10 clase absolvite.

Dacă studiile au fost efectuate în străinatate, sunt necesare actele de echivalare a studiilor în România.

*În contextul promovării dezvoltării durabile, se va pune accent major pe protecţia şi respectarea mediului, sub principiul’****’POLUATORUL PLĂTEŞTE’’****.*

*Capitalul natural deosebit, regăsit consistent în Regiunea Centru, este o componentă importantă care necesită acţiuni de conservare, de protejare a biodiversităţii, iar utilizarea eficientă a resurselor prin digitalizare, folosirea energiei regenerabile vin în sprijinul mediului înconjurător.*

Pentru mai multe detalii, nu ezitaţi să ne contactaţi!

Contact:

Florentin COTOROBAI - Coordonator P1

E-mail: florin.cotorobai@cnit.ro

Tel: 0720.499.979

Alexandra Luciana BECHIR- Expert comunicare şi grup ţintă P1

E-mail: alexandra.bechir@cnit.ro

Tel: 0727.470.255

Valentin ROMAN - Expert comunicare şi grup ţintă P1

E-mail: valentin.roman@cnit.ro

Tel: 0744.318.011